Who Cares?
Who Cares? – ketvirtasis anglų atlikėjo Rex Orange County studijinis albumas, išleistas 2022 m. kovo 11 d. Albumas įrašytas Amsterdame, per vos dvylika dienų. Albumas susilaukė daugiausia teigiamų kritikų įvertinimų ir buvo komerciškai sėkmingas visame pasaulyje. JAV per pirmąją savaitę parduota virš 35 tūkstančių kopijų ir „Who Cares?“ debiutavo penktojoje „Billboard 200“ reitingo vietoje, o Jungtinėje Karalystėje – pirmąją, tapdamas pirmuoju atlikėjo įrašu, pasiekusiu šią viršūnę. Lietuvoje albumas pasiekė 78–ąją reitingo vietą.